Na temelju članka 30. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 8/20 i 2/21), članka 2. stavka 2. Odluke o suglasnosti na provedbu ulaganja na području Općine Vladislavci u 2022. godini („Službeni glasnik“ Općine Vladislavci br. 16/21) i članka 22. Pravilnika o provedbi postupaka jednostavne nabave („Službeni glasnik“ Općine Vladislavci br. 9/20 i 1/22 ) u postupku nabave usluge, obavljanje komunalne djelatnosti održavanja javnih zelenih površina na vrijeme od 1 godine na temelju ugovora o obavljanju komunalne djelatnosti, procijenjene vrijednosti nabave u iznosu od 56.072,00 kn bez PDV-a, Općinsko vijeće Općine Vladislavci na svojoj 13. sjednici, održanoj dana 28. ožujka 2022. godine, donosi

**ODLUKU O ODABIRU**

**u postupku jednostavne nabave br. N-3/22**

**Članak 1.**

Kao najpovoljnija ponuda u postupku nabave usluge, obavljanje komunalne djelatnosti održavanja javnih zelenih površina na vrijeme od 1 godine na temelju ugovora o obavljanju komunalne djelatnosti, broj jednostavne nabave : N-3/22, odabrana je ponuda ponuditelja: **Fingernagl, obrt za trgovinu i usluge, vl. David Fingernagl , Osječka 5a, Vuka, O.I.B. 09112356629, sa cijenom ponude 0,40 kn po m2 (ponuditelj nije u sustavu PDV-a), odnosno ukupnom cijenom ponude od 0,40 kuna po m2.**

Razlog odabira: najniža cijena.

Broj zaprimljenih ponuda i nazivi ponuditelja: 1. Fingernagl, obrt za trgovinu i usluge, vl. David Fingernagl , Osječka 5a, Vuka.

**Članak 2.**

Ovlašćuje se općinski načelnik za sklapanje ugovora s odabranim ponuditeljem, za izvršenje isplate sukladno potpisanom ugovoru o jednostavnoj nabavi kao i za poduzimanje svih ostalih radnji vezano uz izvršenje ugovora.

**Članak 3.**

Odluka o odabiru zajedno s preslikom Zapisnika o otvaranju, pregledu i ocjeni ponuda dostavlja se bez odgode svim ponuditeljima na dokaziv način

**Članak 4.**

Ova Odluka stupa na snagu danom donošenja, i objavit će se u „Službenom glasniku“ Općine Vladislavci.

KLASA: 406-03/22-01/03

URBROJ: 2158-41-01-22-06

Vladislavci, 28. ožujka 2022.

**Predsjednik**

**Općinskog vijeća**

Krunoslav Morović